pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานการประชุม ร่วมกับคณะกรรมการที่ปรึกษาด้านแนวทางการช่วยเหลือ และฟื้นฟูเศรษฐกิจจากการแพร่ระบาดโควิด-19
วันศุกร์ที่ 10 กรกฎาคม 2563
นายกรัฐมนตรีเป็นประธานการประชุม ร่วมกับคณะกรรมการที่ปรึกษาด้านแนวทางการช่วยเหลือ และฟื้นฟูเศรษฐกิจจากการแพร่ระบาดโควิด-19
นายกรัฐมนตรีเป็นประธานการประชุม ร่วมกับคณะกรรมการที่ปรึกษาด้านแนวทางการช่วยเหลือ และฟื้นฟูเศรษฐกิจจากการแพร่ระบาดโควิด-19
วันนี้ (10 ก.ค.63) เวลา 10.30 น. ณ ห้องสีเขียว ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมร่วมกับคณะกรรมการที่ปรึกษาด้านแนวทางการช่วยเหลือและฟื้นฟูเศรษฐกิจจากการแพร่ระบาดโควิด-19 โดยมีนายสมคิด จาตุศรีพิทักษ์ รองนายกรัฐมนตรี นายอุตตม สาวนายน รัฐมนตรีว่าการกระทรวงการคลัง นายพีระพันธุ์ สาลีรัฐวิภาค ที่ปรึกษานายกรัฐมนตรี นายดิสทัต โหตระกิตย์ เลขาธิการนายกรัฐมนตรี ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี และผู้ทรงคุณวุฒิจากภาคส่วนต่าง ๆ เข้าร่วมดังนี้
ประธานการกรรมการสภาหอการค้าแห่งประเทศไทย ประธานสภาอุตสาหกรรมแห่งประเทศไทย ประธานสภาธุรกิจตลาดทุนไทย ประธานสภาผู้ส่งสินค้าทางเรือแห่งประเทศไทย ประธานสภาเกษตรกรแห่งชาติ ประธานสภาดิจิทัลเพื่อเศรษฐกิจและสังคมแห่งประเทศไทย ประธานสมาพันธ์เอสเอ็มอีไทย นายปิติ ตัณฑเกษม นายไพรินทร์ ชูโชติถาวร นายเศรษฐพุฒิ สุทธิวาทนฤพุฒิ นายสุพัฒนาพงษ์ พันธ์มีเชาว์ ซึ่งมีเลขาธิการสภาพัฒนาการเศรษฐกิจและสังคมแห่งชาติ ทําหน้าที่เลขานุการ และนางณัฐฏ์จารี อนันตศิลป์ ผู้ทรงคุณวุฒิพิเศษประจําสํานักนายกรัฐมนตรี เป็นผู้ช่วยเลขานุการ
โดยมีวาระการหารือเรื่อง 1. รายงานสถานการณ์เศรษฐกิจ และกรอบการขับเคลื่อนเศรษฐกิจไทยในช่วงที่เหลือของปี 2563 2. การช่วยเหลือและฟื้นฟูวิสาหกิจขนาดกลางและขนาดย่อม (SMEs) ที่ได้รับผลกระทบจาก COVID-19
-----------------
รัฐบาลไทย-ข่าวทำเนียบรัฐบาล-บีโอไอเยี่ยมชมศูนย์ Huawei OpenLab
วันจันทร์ที่ 7 ตุลาคม 2562
บีโอไอเยี่ยมชมศูนย์ Huawei OpenLab
บีโอไอเยี่ยมชมศูนย์ Huawei OpenLab
เมื่อเร็วๆ นี้ นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 4 จากขวา) นําคณะเยี่ยมชมการดําเนินงานของศูนย์ Huawei OpenLab ซึ่งเป็นหนึ่งในโครงการของ Huawei ที่ได้รับการส่งเสริมการลงทุนจากบีโอไอ โดยเป็นการนําเทคโนโลยี IOT, Big Data, AI และ Cloud Computing มาใช้ในงานภาครัฐและภาคธุรกิจ ณ อาคาร G Tower ถนนรัชดาภิเษก กรุงเทพฯ
รัฐบาลไทย-ข่าวทำเนียบรัฐบาล-เทศกาลเที่ยวเมืองไทย 2562 ครั้งที่ 39” (THAILAND TOURISM FESTIVAL : TTF 2019)
วันศุกร์ที่ 15 กุมภาพันธ์ 2562
เทศกาลเที่ยวเมืองไทย 2562 ครั้งที่ 39” (THAILAND TOURISM FESTIVAL : TTF 2019)
“amazingไทยเท่” ภายใต้แนวคิด “เมืองไทย....สวยทุกที่ เท่ทุกเวลา”  สร้างแรงบันดาลใจในการเดินทางท่องเที่ยว
วันที่23มกราคม2562นายวีระศักดิ์โควสุรัตน์รัฐมนตรีว่าการกระทรวงการท่องเที่ยวและกีฬา(รมว.กก.) เป็นประธานในพิธีเปิดงานเทศกาลเที่ยวเมืองไทย ประจําปี 2562 ครั้งที่ 39” (THAILAND TOURISM FESTIVAL : TTF2019) โดยมีนางกนกรัตน์ พันธ์นรารองผู้อํานวยการสํานักวัฒนธรรมกีฬาและการท่องเที่ยว กรุงเทพมหานครนายยุทธศักดิ์สุภสรผู้ว่าการ การท่องเที่ยวแห่งประเทศไทย (ททท.) และผู้บริหาร ททท.ร่วมในพิธีฯ พร้อมชมการแสดงชุดพิเศษ “The Great Traditionalไทยเท่” จากดาราแถวหน้าร่วมแสดง ณ สวนลุมพินี
งานเทศกาลเที่ยวเมืองไทยนี้ เป็นงานสําคัญที่จัดมาอย่างต่อเนื่อง ซึ่งในครั้งนี้ เป็นการจัดงานครั้งที่39มุ่งปลุกกระแส “amazingไทยเท่” ภายใต้แนวคิด “เมืองไทย....สวยทุกที่ เท่ทุกเวลา” และสร้างแรงบันดาลใจในการเดินทางท่องเที่ยวด้วยข้อมูลและกิจกรรมทางการท่องเที่ยวทั่วประเทศให้ประชาชนได้รับทราบและสามารถวางแผนเดินทางไปยังสถานที่นั้นๆได้ใน ภายหลัง อีกทั้งได้รับความสนุกสนาน ความบันเทิง ได้ชมศิลปะแขนงต่างๆ และชิมอาหารถิ่นจากต้นตํารับ พร้อมทั้งได้จับจ่ายสินค้าจากชุมชนผู้ผลิตโดยตรง ซึ่งในปีนี้ ททท. ได้เพิ่มความพิเศษให้กับการจัดงาน ด้วยการเชิญสมาคมท่องเที่ยว สายการบิน บริษัทผู้ให้บริการการเดินทาง ชุมชน ได้มา ทําการเสนอขายแพ็คเกจทัวร์ ภายใต้แนวคิด “เที่ยวไทยสุดคุ้ม” ถึง 90 เส้นทาง และอีกกิจกรรมที่ถือเป็นจุดเน้นสําคัญและ ททท. ต้องการสร้างเป็นต้นแบบสําหรับการจัดกิจกรรมของ ททท. ต่อไปคือ คือ กิจกรรมภายใต้แนวคิด “ลด โลก เลอะ” ซึ่งถือปฏิบัติในทุกโซน ได้แก่ การลดการใช้โฟม พลาสติก และการกําจัดขยะอย่างเป็นระบบ อีกทั้งขอความร่วมมือจากผู้ร่วมงานและผู้ชมงานทุกคนใช้ถุงผ้า กระบอกน้ํา และกล่องบรรจุอาหาร นอกจากนี้ในโซนที่ 7 เมืองไทยสวยด้วยสองมือ “ขยะให้โชค” มีกิจกรรมการให้ความรู้เรื่องการจัดการขยะ กิจกรรมขยะให้โชค และการท่องเที่ยวแนวคิด“ 7Greens”อีกด้วย รวมถึง ททท. รับผิดชอบต่อขวดน้ําน้องสุขใจที่ ททท. เป็นผู้จําหน่าย โดยการสร้างกิจกรรม “ขวดสุขใจ 5 เปล่าแลก 1 น้ํา” คือ สามารถนําขวดเปล่าของน้ําน้องสุขใจ 5 ขวด ไปแลกน้ําน้องสุขใจได้ 1 ขวด หรือหากนําขวดเปล่าของน้ําน้องสุขใจไปเล่นเกมกิจกรรมขยะให้โชคก็จะได้แต้มพิเศษ ในการเล่นเกมแลกของรางวัล ได้อีกด้วยเช่นกัน โดย ททท.จะเป็นผู้รับผิดชอบในการกําจัดขยะดังกล่าวเองอีกทั้งมีกิจกรรมDIYถุงใส่ของในโซนต่าง ๆ เช่น โซน6 TAT Studio & Startupกับกิจกรรม “ชวนพับ อัพไซเคิล” ด้วยการนําวัสดุจากการประชาสัมพันธ์ของ ททท. ที่หมดอายุการใช้งาน มาพับเป็นถุงเพื่อใส่ของ เป็นต้น
ทั้งนี้ทาง ททท. ขอเชิญชวนให้ผู้ร่วมงานทุกคน นําถุงผ้า กระบอกน้ํา กล่องข้าว มาร่วมงาน เพื่อช่วยกัน “ลด โลก เลอะ” และเดินทางด้วยรถสาธารณะ เพื่อความสะดวก ในการเข้าร่วมงานโดยสามารถค้นหาข้อมูลการจัดงานได้ที่www.tourismthailand.org และ Facebook : Amazing Thailandสอบถามข้อมูลที่ โทร 1672 เพื่อนร่วมทาง หรือดาวน์โหลดแอปพลิเคชัน“TTF2019”เพื่อบอกทิศทางและที่ตั้งของโซนต่าง ๆ หรือ เพิ่ม“Line : @TTF209”เพื่อค้นหาข้อมูลภายในงานหรือ หากมาในงานแล้วสามารถสอบถามเจ้าหน้าที่ “Ask Me”ก็ได้เช่นกัน
รัฐบาลไทย-ข่าวทำเนียบรัฐบาล-คณะผู้ตรวจราชการกระทรวงดิจิทัลฯ ลงพื้นติดตามการใช้ประโยชน์ ศูนย์การเรียนรู้ ICT – เน็ตประชารัฐ ร่วมหารือผู้ว่าฯ ขอนแก่น-กาฬสินธุ์ ขับเคลื่อนงาน Smart City
วันศุกร์ที่ 13 มีนาคม 2563
คณะผู้ตรวจราชการกระทรวงดิจิทัลฯ ลงพื้นติดตามการใช้ประโยชน์ ศูนย์การเรียนรู้ ICT – เน็ตประชารัฐ ร่วมหารือผู้ว่าฯ ขอนแก่น-กาฬสินธุ์ ขับเคลื่อนงาน Smart City
คณะผู้ตรวจราชการกระทรวงดิจิทัลฯ ลงพื้นติดตามการใช้ประโยชน์ ศูนย์การเรียนรู้ ICT – เน็ตประชารัฐ ร่วมหารือผู้ว่าฯ ขอนแก่น-กาฬสินธุ์ ขับเคลื่อนงาน Smart City
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคมและคณะ ได้ลงพื้นที่ตรวจราชการตามแผนการตรวจราชการของผู้ตรวจราชการกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ. 2563 ในพื้นที่จังหวัดขอนแก่นและกาฬสินธุ์ โดยได้ร่วมประชุมรับฟังรายงานผลการดําเนินงานแผนงาน/โครงการสําคัญ รวมทั้งปัญหาและอุปสรรคในการดําเนินงานของหน่วยงานในสังกัดฯ อาทิ โครงการสํามะโนประชากรและเคหะ พ.ศ. 2563 และโครงการภายใต้แผนงานการพัฒนาเมืองอัจฉริยะ (Smart City) เป็นต้น พร้อมกันนี้คณะฯ ได้เข้าพบ นายสมศักดิ์ จังตระกูล ผู้ว่าราชการจังหวัดขอนแก่น เพื่อหารือข้อราชการเกี่ยวกับภารกิจของกระทรวงดิจิทัลฯ ซึ่งดําเนินการในพื้นที่ อาทิ งานด้าน Smart City การเก็บข้อมูลโครงการสํามะโนประชากรและเคหะ การใช้ประโยชน์เน็ตประชารัฐ เป็นต้น
จากนั้นคณะฯ ได้เดินทางลงพื้นที่ตรวจเยี่ยมและพบปะพูดคุยกับผู้ดูแลศูนย์การเรียนรู้ ICT ชุมชน ณ เทศบาลตําบลยางตลาด อําเภอยางตลาด จังหวัดกาฬสินธุ์ และเข้าพบ นายชัยธวัช เนียมศิริ ผู้ว่าราชการจังหวัดกาฬสินธุ์ เพื่อหารือข้อราชการเกี่ยวกับภารกิจสําคัญของหน่วยงานในสังกัดกระทรวงฯ ในพื้นที่ ซึ่งผู้ว่าราชการจังหวัดกาฬสินธุ์ มีความสนใจเรื่องการพัฒนาคนในพื้นที่ให้มีความรู้ความเข้าใจและสามารถใช้ประโยชน์ดิจิทัลในการขับเคลื่อนงานก่อนที่จะเริ่มดําเนินงานด้านพัฒนาเมืองอัจฉริยะ หรือ Smart City โดยผู้ตรวจราชการกระทรวงดิจิทัลฯ ได้มอบหมายให้สถิติจังหวัดกาฬสินธุ์ประสานงานกับหน่วยงานในสังกัดกระทรวงฯ ได้แก่ สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) และสํานักงานส่งเสริมเศรษฐกิจดิจิทัล ซึ่งมีภารกิจเกี่ยวกับการพัฒนากําลังคนด้านดิจิทัล เพื่อนําเสนอข้อมูลต่อผู้ว่าราชการจังหวัดกาฬสินธุ์ต่อไป
***************
รัฐบาลไทย-ข่าวทำเนียบรัฐบาล-ก.อุตฯ จัดทัพใหญ่ร่วมหารือภาครัฐเอกชนขับเคลื่อน SME กลุ่มจังหวัดนครชัยบุรินทร์  เร่งพัฒนาธุรกิจขนาดย่อมสู่ยุคอุตสาหกรรม 4.0 อย่างเป็นรูปธรรม ชูศูนย์ ITC จ.นครราชสีมา เป็นโรงงานต้นแ
วันพฤหัสบดีที่ 13 กันยายน 2561
ก.อุตฯ จัดทัพใหญ่ร่วมหารือภาครัฐเอกชนขับเคลื่อน SME กลุ่มจังหวัดนครชัยบุรินทร์  เร่งพัฒนาธุรกิจขนาดย่อมสู่ยุคอุตสาหกรรม 4.0 อย่างเป็นรูปธรรม ชูศูนย์ ITC จ.นครราชสีมา เป็นโรงงานต้นแ
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการประชุมเครือข่ายภาครัฐและภาคเอกชน เพื่อหารือแนวทางการขับเคลื่อน SMEs 4.0 ณ ศูนย์การค้าเทอร์มินอล 21 โคราช จังหวัดนครราชสีมา
วันนี้ (13 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการประชุมเครือข่ายภาครัฐและภาคเอกชน เพื่อหารือแนวทางการขับเคลื่อน SMEs 4.0 ในกลุ่มจังหวัดนครชัยบุรินทร์ (นครราชสีมา ชัยภูมิ บุรีรัมย์ และ สุรินทร์) ณ ศูนย์การค้าเทอร์มินอล 21 โคราช จังหวัดนครราชสีมา โดยมีนายจรัสชัย โชคเรืองสกุล รองผู้ว่าราชการจังหวัดนครราชสีมา นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นางเบญจมาพร เอกฉัตร ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ผู้บริหารระดับสูงของกระทรวงอุตสาหกรรม และผู้บริหารองค์กรเครือข่ายภาครัฐและภาคเอกชน สถาบันการศึกษา จังหวัดนครราชสีมา ร่วมหารือ
รัฐมนตรีว่าการกระทรวงอุตสาหกรรม กล่าวว่า กระทรวงอุตสาหกรรมมีนโยบายที่จะพัฒนาศักยภาพของผู้ประกอบการ SMEs ในพื้นที่กลุ่มจังหวัดนครชัยบุรินทร์ ตามยุทธศาสตร์ขับเคลื่อน SME 4.0 โดยมุ่งเน้นการพัฒนาสู่การเป็นฐานเศรษฐกิจสร้างสรรค์มูลค่าสูง ทั้งในอุตสาหกรรมอาหาร เกษตรแปรรูป และของฝากของที่ระลึก “เรามีมาตรการที่จะช่วย SME ในพื้นที่ให้พัฒนาตนเอง และยกระดับผลิตภาพ (Productivity) ด้วยกลไกลประชารัฐที่ขับเคลื่อนด้วยความร่วมมือจากภาครัฐและเอกชน ซึ่งแนวทางสําคัญหนึ่งก็คือ การสร้างระบบนิเวศอุตสาหกรรมที่เชื่อมโยง SME สู่การนํานวัตกรรมมาประยุกต์ และสร้างโอกาสให้สินค้าและบริการของไทยเข้าสู่ตลาดโลกผ่าน E-Commerce แพลตฟอร์ม”
การสร้างระบบนิเวศอุตสาหกรรมที่เชื่อมโยง SME สู่การนํานวัตกรรมมาใช้ในเชิงพาณิชย์ จะทําผ่านศูนย์ปฏิรูปสู่อุตสาหกรรม 4.0 (Industry Transformation Center : ITC) ซึ่งศูนย์ ITC เป็นศูนย์ต้นแบบ และพัฒนาอัตลักษณ์ Local Identity จากลักษณะเด่นของธุรกิจทางกลุ่มจังหวัดนครชัยบุรินทร์ เพื่อสร้างเศรษฐกิจและชุมชน โดยศูนย์นี้เป็นการนํารูปแบบจากศูนย์ ITC ต้นแบบที่กรุงเทพมหานคร มาปรับให้เหมาะสมกับศักยภาพอุตสาหกรรมเป้าหมายในพื้นที่ เพื่อให้บริการและสนับสนุน SMEs ในพื้นที่ ซึ่งส่วนใหญ่เป็นอุตสาหกรรมอาหาร เกษตรแปรรูป ของฝากและของที่ระลึกต่าง ๆ
โดยศูนย์ ITC จังหวัดนครราชสีมา ร่วมกับ สถาบันอาหาร ในการสนับสนุนการพัฒนากลุ่มอุตสาหกรรมโคเนื้อ(อีสานวากิว) โดยบริการให้คําปรึกษา บริการเครื่องจักรด้านบรรจุภัณฑ์ การแปรรูปเนื้อโคส่วนเหลือทิ้ง และส่งเสริมให้มี Startup สู่การตลาดเชิงพาณิชย์ ซึ่งคาดว่าผู้เลี้ยงโคมีรายได้เพิ่มขึ้น เกิดการจ้างงาน ส่งผลต่อมูลค่าทางเศรษฐกิจที่จะเกิดขึ้นกับกลุ่มอุตสาหกรรมโคเนื้อเกิดการขยายตัวอย่างต่อเนื่อง
นอกจากนี้กระทรวงอุตสาหกรรมจะได้ร่วมดําเนินการกับหน่วยงานที่เกี่ยวข้องเพื่อสนับสนุนการออกแบบพัฒนาผลิตภัณฑ์ผ้าไหม ด้วยนวัตกรรม เทคโนโลยี เพื่อรองรับการเป็นเป็นศูนย์กลางอุตสาหกรรมไหมครบวงจรต่อไป
รัฐบาลไทย-ข่าวทำเนียบรัฐบาล-ทส. เข้าร่วมกิจกรรม Bike อุ่นไอรัก
วันอังคารที่ 11 ธันวาคม 2561
ทส. เข้าร่วมกิจกรรม Bike อุ่นไอรัก
กระทรวงทรัพยากรธรรมชาติและสิ่งแวดล้อม เข้าร่วมกิจกรรมปั่นจักรยาน Bike อุ่นไอรัก ในโอกาสพิธีเปิดงาน “อุ่นไอรัก คลายความหนาว สายน้ําแห่งรัตนโกสินทร์” ณ ลานพระราชวังดุสิต ระยะทาง 39 กิโลเมตร
ทส. เข้าร่วมกิจกรรม Bike อุ่นไอรัก
กระทรวงทรัพยากรธรรมชาติและสิ่งแวดล้อม เข้าร่วมกิจกรรมปั่นจักรยาน Bike อุ่นไอรัก ในโอกาสพิธีเปิดงาน “อุ่นไอรัก คลายความหนาว สายน้ําแห่งรัตนโกสินทร์” ณ ลานพระราชวังดุสิต ระยะทาง 39 กิโลเมตร
สมเด็จพระเจ้าอยู่หัว มหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้หน่วยราชการในพระองค์จัดกิจกรรมปั่นจักรยาน “Bike อุ่นไอรัก” ในโอกาสพิธีเปิดงาน “อุ่นไอรัก คลายความหนาว สายน้ําแห่งรัตนโกสินทร์” เพื่อส่งเสริมให้ประชาชนเห็นความสําคัญในการรักษาสุขภาพด้วยการออกกําลังกาย และส่งเสริมความรักความสามัคคีในครอบครัวและสังคม โดยทรงจักรยานนําผู้เข้าร่วมกิจกรรมเส้นทางพระลานพระราชวังดุสิต ถึงสวนสุขภาพลัดโพธิ์ อําเภอพระประแดง จังหวัดสมุทรปราการ และกลับมายังกองทัพภาคที่ ๑ รวมระยะทางไปกลับ ๓๙ กิโลเมตรเมื่อวันที่ 9 ธันวาคม 2561
โอกาสนี้กระทรวงทรัพยากรธรรมชาติและสิ่งแวดล้อม นําโดย รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วยคณะผู้บริหารระดับสูงในสังกัด ทส. ร่วมปั่นจักรยานในกิจกรรมดังกล่าวด้วยความพร้อมเพรียง
รัฐบาลไทย-ข่าวทำเนียบรัฐบาล-‘ปลัดแรงงาน’ เปิดศูนย์การเรียนรู้โตโยต้า ‘สร้างแรงงานสัมพันธ์ให้เข้มแข็ง พัฒนาอุตสาหกรรมของประเทศ สู่มาตรฐานสากล’
วันอังคารที่ 12 พฤศจิกายน 2562
‘ปลัดแรงงาน’ เปิดศูนย์การเรียนรู้โตโยต้า ‘สร้างแรงงานสัมพันธ์ให้เข้มแข็ง พัฒนาอุตสาหกรรมของประเทศ สู่มาตรฐานสากล’
ปลัดกระทรวงแรงงาน เปิดศูนย์การเรียนรู้และฝึกอบรมสหภาพแรงงานโตโยต้า ฉะเชิงเทรา สร้างระบบแรงงานสัมพันธ์ให้เกิดความเข้มแข็ง พร้อมที่จะปรับตัวเข้ากับสิ่งแวดล้อม ตลอดจนมีความมุ่งมั่นในการให้ความร่วมมือกับนายจ้างในการพัฒนาเศรษฐกิจของประเทศและพัฒนาวงการธุรก
วันนี้ (12 พ.ย. 62) เวลา 11.30 น. นายสุทธิ สุโกศล ปลัดกระทรวงแรงงาน เป็นประธานในพิธีเปิดศูนย์การเรียนรู้และฝึกอบรมสหภาพแรงงานโตโยต้า ประเทศไทย ณ ศูนย์การเรียนรู้และฝึกอบรมสหภาพแรงงานโตโยต้า ประเทศไทย ตําบลสองคลอง อําเภอบางปะกง จังหวัดฉะเชิงเทรา โดย ปลัดกระทรวงแรงงาน กล่าวว่า “สหภาพแรงงานโตโยต้า ประเทศไทย เป็นองค์กรของลูกจ้างได้ร่วมมือก่อตั้งมาเป็นระยะเวลายาวนานถึง 38 ปี อันเกิดจากความสามัคคีปรองดองของสมาชิกที่ช่วยผลักดันให้การบริหารงานของสหภาพแรงงาน สามารถดําเนินการมาได้อย่างยาวนาน และล่าสุดได้ก่อตั้งศูนย์การเรียนรู้และฝึกอบรมสหภาพแรงงานโตโยต้า ประเทศไทย จนแล้วเสร็จ เพื่อเป็นสถานที่จัดกิจกรรมให้ความรู้กับสมาชิกสหภาพแรงงาน และเป็นการวางรากฐานการเรียนรู้ระบบแรงงานสัมพันธ์ในสถานประกอบกิจการให้มีประสิทธิภาพ เป็นแหล่งการเรียนรู้และพัฒนาแนวทางการสร้างระบบแรงงานสัมพันธ์ที่ดีและยั่งยืน เพื่อให้สมาชิกสหภาพแรงงานพร้อมรับสถานการณ์ด้านแรงงานในอนาคต จากวัตถุประสงค์การก่อตั้งดังกล่าว ได้แสดงให้เห็นว่าคณะกรรมการบริหารสหภาพแรงงาน ได้ตระหนักและให้ความสําคัญต่อการพัฒนาทรัพยากรมนุษย์ ในอันที่จะพัฒนาศักยภาพของสมาชิกสหภาพแรงงาน ให้มีความสามารถในการคิด วิเคราะห์ และสร้างสรรค์ เพื่อส่งเสริมความสัมพันธ์ระหว่างสหภาพแรงงาน และนายจ้างให้ดียิ่งขึ้น และกระทรวงแรงงานหวังเป็นอย่างยิ่งว่า ศูนย์การเรียนรู้และฝึกอบรมสหภาพแรงงานโตโยต้า ประเทศไทย จะเป็นส่วนสําคัญในการส่งเสริมให้สมาชิกสหภาพแรงงาน ดําเนินกิจการขององค์กรอยู่บนพื้นฐานความสัมพันธ์อันดี มีเหตุมีผล สร้างระบบแรงงานสัมพันธ์ให้เกิดความเข้มแข็ง พร้อมที่จะปรับตัวเข้ากับสิ่งแวดล้อม ตลอดจนมีความมุ่งมั่นในการให้ความร่วมมือกับนายจ้าง ในการพัฒนาเศรษฐกิจของประเทศและพัฒนาวงการธุรกิจอุตสาหกรรมให้เข้าสู่มาตรฐานสากลต่อไป” +++++++++++++++++++ กองเผยแพร่และประชาสัมพันธ์ ปริยรณ พรหมสาขา ณ สกลนคร ภาพและข่าว 12 พฤศจิกายน 2562
รัฐบาลไทย-ข่าวทำเนียบรัฐบาล-กระทรวงอุตสาหกรรมนำสื่อมวลชนเยี่ยมชมสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) ประจำปี พ.ศ.2560
วันจันทร์ที่ 15 พฤษภาคม 2560
กระทรวงอุตสาหกรรมนําสื่อมวลชนเยี่ยมชมสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) ประจําปี พ.ศ.2560
กระทรวงอุตสาหกรรมนําสื่อมวลชนเยี่ยมชมสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) ประจําปี พ.ศ.2560
วันนี้ (15 พฤษภาคม 2560) นายทองชัย ชวลิตพิเชฐ ผู้ตรวจราชการกระทรวงอุตสาหกรรม นําทีมสื่อมวลชนเยี่ยมชมบริษัท พงษ์-ศรา แมนูแฟคเจอริ่ง จํากัด สถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) ประจําปี พ.ศ.2560 ซึ่งประกอบธุรกิจผลิตลูกชิ้นหมูปิ้งแท้ 100% โดยสั่งหมูจากแหล่งที่ได้มาตรฐานจากคู่ค้าในจังหวัดนครปฐม มีลูกชิ้นหมูเป็นสินค้าหลักประมาณ 85-90% ส่วนอีก 5-10% เป็นลูกชิ้นเอ็นหมู มีการจําหน่ายในระบบแฟรนไซส์ทั่วประเทศและมีหน้าร้านตั้งอยู่ตามห้างสําคัญฯ มีกลุ่มลูกค้าในประเทศ 100% สําหรับบริษัทเข้าร่วมโครงการโอปอยในปี 2560 ประเภทแผนงานที่ 3 ด้านการปรับปรุงคุณภาพและพัฒนางาน เนื่องจากพนักงานขาดความเข้าใจ และการตัดสินใจอย่างมีประสิทธิภาพ ทั้งนี้ผลลัพธ์ที่ได้จากการเข้าโครงการที่ดําเนิน 2 กลุ่ม โดยกลุ่มที่ 1 ลดความสูญเสียเนื้อหมูและลูกชิ้นในกระบวนการผลิต สามารถลดความเสียหายได้ 494,807 บาทต่อปี และกลุ่มที่ 2 ลดความสูญเสียบรรจุภัณฑ์ในกระบวนการบรรจุลง 134,560 บาทต่อปี รวมสามารถลดต้นทนเพิ่มรายได้ให้สถานประกอบการรวมเป็นเงิน 829,367 บาทต่อปี โดยมีนางศราลี พรอํานวย กรรมการผู้จัดการบริษัท พงษ์-ศรา แมนูแฟคเจอริ่ง จํากัด ให้การต้อนรับ ณ อําเภอสามพราน จังหวัดนครปฐม
รัฐบาลไทย-ข่าวทำเนียบรัฐบาล-รองนายกฯ อนุทินรับมอบกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) แก่บุคลากรทางการแพทย์ จำนวน 70,000 ฉบับ วงเงินความคุ้มครอง 3,500 ล้านบาท
วันเสาร์ที่ 14 มีนาคม 2563
รองนายกฯ อนุทินรับมอบกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) แก่บุคลากรทางการแพทย์ จํานวน 70,000 ฉบับ วงเงินความคุ้มครอง 3,500 ล้านบาท
รองนายกฯ อนุทินรับมอบกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) แก่บุคลากรทางการแพทย์ จํานวน 70,000 ฉบับ วงเงินความคุ้มครอง 3,500 ล้านบาท
วันนี้ (6 มีนาคม 2563) เวลา 08.30 น. ณ ตึกบัญชาการ 1 ห้องประชุม 301 ทําเนียบรัฐบาล นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบกรมธรรม์ประกันภัย เพื่อส่งมอบให้แก่บุคลากรทางการแพทย์ในสังกัดกระทรวงสาธารณสุข จํานวน 70,000 ฉบับ เบี้ยประกันภัย จํานวน 7 ล้านบาท โดยมีวงเงินความคุ้มครองรวมทั้งสิ้น จํานวน 3,500 ล้านบาท จากดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เพื่อมอบกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) โดยมีระยะเวลาความคุ้มครองตั้งแต่วันที่แจ้งรายชื่อ ถึงวันที่ 30 มิ.ย. 2563 กรณีเจ็บป่วยโรคติดเชื้อไวรัสโคโรนา 2019 (COVID-19) หรือติดเชื้อไวรัสโคโรนา บริษัทผู้รับประกันภัยจะจ่ายตามความคุ้มครองทันที่ที่ตรวจพบ จํานวน 50,000 บาทต่อคน
รองโฆษกประจําสํานักนายกรัฐมนตรีเผยว่า รองนายกรัฐมนตรีขอบคุณที่ผู้ประกอบธุรกิจประกันภัยได้มอบกรมธรรม์ประกันเชื้อไวรัสโคโรนาสายพันธุ์ใหม่ 2019 ให้แก่บุคลากรทางการแพทย์ที่เสียสละทํางานอย่างหนักในการดูแลรักษาผู้ป่วยจากเชื้อไวรัสฯ ซึ่งทุกคนทํางานสุดความสามารถ เพื่อลดการแพร่กระจายไปในวงกว้าง จะเห็นว่าคนไทยจะไม่ทิ้งกันทุกภาคส่วนได้ร่วมมือกันเป็นอย่างดี ถือเป็นขวัญและกําลังใจของผู้ปฏิบัติงาน ขอยืนยันว่าจะไม่ใช้กรมธรรม์ฟุ่มเฟื่อยอย่างแน่นอน เพราะทุกคนที่ทํางานสัมผัสผู้ป่วยได้รับการแนะแนวและฝึกฝนเป็นอย่างดี ในการนําตัวเองออกห่างจากเชื้อให้มากที่สุด ซึ่งโอกาสน้อยที่เจ้าหน้าที่จะได้รับเชื้อเหล่านั้น ทั้งนี้ รองนายกรัฐมนตรี ยังกล่าวว่า นายกรัฐมนตรีติดตามสถานการณ์การติดเชื้อและแพร่ระบาดของ COVID-19 ด้วยความห่วงใยพี่น้องคนไทยทุกคน ถือเป็นวาระสําคัญที่ต้องดําเนินการอย่างเร่งด่วนพร้อมมอบนโยบายในการปฏิบัติงานในการแก้ไขปัญหาเหล่านี้ให้แก่ผู้ปฏิบัติงานด้วย
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุมเพื่อการวิเคราะห์สถานการณ์อาชญากรรมและหลักนิติธรรม ในกลุ่มประเทศอาเซียน+๓
วันอังคารที่ 24 เมษายน 2561
กระทรวงยุติธรรม จัดประชุมเพื่อการวิเคราะห์สถานการณ์อาชญากรรมและหลักนิติธรรม ในกลุ่มประเทศอาเซียน+๓
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานการประชุมเชิงปฏิบัติการเพื่อการวิเคราะห์สถานการณ์อาชญากรรมและหลักนิติธรรมในกลุ่มประเทศอาเซียน+๓
ในวันจันทร์ที่ ๒๓ เมษายน ๒๕๖๑ เวลา ๑๑.๐๐ น.
ณ ห้องประชุม Infinity Ballroom ๒ โรงแรมพูลแมน คิง พาวเวอร์ กรุงเทพ (รางน้ํา)
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานการประชุมเชิงปฏิบัติการเพื่อการวิเคราะห์สถานการณ์อาชญากรรมและหลักนิติธรรม
ในกลุ่มประเทศอาเซียน+๓ : แนวทางการจัดเก็บ วิเคราะห์ และใช้ประโยชน์จากฐานข้อมูลการกระทําผิดซ้ํา
(The ASEAN +3 Workshop on Crime Trends and the Rule of Law: Guideline on the Collection,
Analysis and Utilization of Big Data in Recidivism)
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม พร้อมด้วยผู้บริหาร เจ้าหน้าที่ที่เกี่ยวข้อง
กับการจัดทําระบบและฐานข้อมูลการกระทําผิดซ้ําในประเทศอาเซียน +๓ ทั้งในภาครัฐและเอกชน
ของประเทศไทย กัมพูชา มาเลเซีย บรูไนดารุสซาลาม สิงคโปร์ ญี่ปุ่น เกาหลีใต้
และบริษัท Tata Consultancy Services (TCS) ประเทศอินเดีย เพื่อแลกเปลี่ยนเรียนรู้ข้อมูล
และสถานการณ์อาชญากรรมในส่วนของการกระทําผิดซ้ําในประเทศอาเซียน
รวมทั้งแนวทางในการจัดเก็บ วิเคราะห์ และใช้ประโยชน์จากข้อมูลการกระทําผิดซ้ํา
เพื่อแก้ไขปัญหาอาชญากรรมและส่งเสริมหลักนิติธรรมในชุมชน และเพื่อสร้างเครือข่ายความร่วมมือ
ในระหว่างประเทศสมาชิกอาเซียนในการริเริ่มพัฒนาระบบฐานข้อมูลขนาดใหญ่ (Big Data)
ด้านการกระทําผิดซ้ํา ในส่วนของข้อมูลอาชญากรรมข้ามชาติต่อไป
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ด้วยสถานการณ์ปัจจุบัน
จําเป็นอย่างยิ่งที่จะต้องจัดทําข้อมูลขนาดใหญ่ (Big Data) และสร้างเครือข่ายเพื่อแลกเปลี่ยนความรู้
ในการแก้ปัญหาการกระทําผิดซ้ํา และเป้าหมายสูงสุดของการแก้ไขปัญหาการกระทําผิดซ้ํานั้น
ไม่ใช่เพียงแค่อัตราการกระทําผิดซ้ําลดลงเท่านั้น แต่รวมไปถึงการที่ผู้ต้องขังที่ผ่านการเตรียมความพร้อม
ออกไปแล้วเป็นทรัพยากรบุคคลที่ดีขึ้น มีทักษะอาชีพ และสามารถเข้าถึงแหล่งเงินทุนในการประกอบอาชีพได้
จากนั้น ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้บรรยายพิเศษ
เรื่อง ฐานข้อมูลขนาดใหญ่ (Big Data) และการใช้ประโยชน์ : ประสบการณ์จากกระบวนการยุติธรรมไทย
มีใจความตอนหนึ่งว่า ปัจจุบันประเทศไทยมีจํานวนผู้ต้องขังประมาณ ๓๔๐,๐๐๐ คน
ซึ่งมีสถิติการกลับมากระทําผิดซ้ํา ร้อยละ ๑๕ ในปีแรก ร้อยละ ๒๕ ในปีที่สอง และร้อยละ ๗ ในปีที่สาม
โดยพบว่าผู้ต้องขังที่ได้รับโทษจนครบกําหนด มีอัตราการกลับมาทําผิดซ้ํามากกว่าผู้ต้องขังที่ได้รับการพักโทษ
การใช้ฐานข้อมูลขนาดใหญ่ (Big Data) จะเป็นเครื่องมือในการช่วยเก็บข้อมูลและวิเคราะห์ความเสี่ยงของผู้ต้องขังแต่ละคน
เพื่อให้สามารถช่วยแก้ไขปัญหาและช่วยเหลือผู้ต้องขังได้อย่างตรงจุดมากขึ้น
และที่สําคัญที่สุดคือโอกาสจากคนในสังคมที่ให้เขาเหล่านั้นสามารถกลับมาใช้ชีวิตในสังคมได้อย่างปกติสุข
รัฐบาลไทย-ข่าวทำเนียบรัฐบาล-สธ. ตั้งเป้าคัด 100 ตำรับยาแผนไทยแห่งชาติ สู่การใช้ประโยชน์ในปี 2560
วันพฤหัสบดีที่ 20 กรกฎาคม 2560
สธ. ตั้งเป้าคัด 100 ตํารับยาแผนไทยแห่งชาติ สู่การใช้ประโยชน์ในปี 2560
กระทรวงสาธารณสุข ตั้งเป้าปี 2560 คัดเลือก 100 ตํารับยา จากตําราการแพทย์แผนไทยของชาติและตํารับยาแผนไทยของชาติ รอบ 9 เดือนนี้ เตรียมใช้ประโยชน์ตํารับยาแผนไทยแห่งชาติ 4 กลุ่มโรค รวม 42 ตํารับ
บรรจุในหลักสูตรการเรียนการสอนแพทย์แผนไทย เป็นฐานข้อมูลประกอบการ ขึ้นทะเบียนของอย. ผลักดันเข้าสู่บัญชียาหลักแห่งชาตินําไปใช้ทดแทนยาแผนปัจจุบันในโรงพยาบาล
บ่ายวันนี้ (20 กรกฎาคม 2560) ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังประชุมคณะกรรมการอํานวยการจัดทําตํารับยาแผนไทยแห่งชาติ ครั้งที่ 3/2560 ว่า กระทรวงสาธารณสุข มีนโยบายในการคุ้มครองและส่งเสริมภูมิปัญญาด้านการแพทย์แผนไทยที่สืบทอดมายาวนานให้เป็นสมบัติของชาติ ตั้งแต่ปี 2542 ถึงปัจจุบัน ได้ออกประกาศกระทรวงสาธารณสุขกําหนดตําราการแพทย์แผนไทยของชาติและตํารับยาแผนไทยของชาติ ตามพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. 2542 ทั้งสิ้น 12 ฉบับ จํานวน 198 ตําราการแพทย์แผนไทย 14,988 ตํารับ ตามคําแนะนําของคณะกรรมการคุ้มครองและส่งเสริมภูมิปัญญาไทย อาทิ ตํารับยาแผนไทยในตําราการแพทย์แผนไทยที่จารึกบนศิลาจารึกวัดพระเชตุพนวิมลมังคลาราม (วัดโพธิ์) คัมภีร์ธาตุพระนารายณ์ (ฉบับใบลาน) และตําราเวชศาสตร์ฉบับหลวง รัชกาลที่ 5 (สมุดไทย) ซึ่งเป็นเอกสารโบราณในหอสมุดแห่งชาติ เป็นต้น
นอกจากนี้ คณะกรรมการจัดทําตํารับยาแผนไทยแห่งชาติ ได้คัดเลือกและกลั่นกรองตํารับยาแผนไทย จากตําราการแพทย์แผนไทยของชาติและตํารับยาแผนไทยของชาติ หมอพื้นบ้าน และบัญชียาหลักแห่งชาติ ในรอบ 9 เดือนนี้ มีมติเห็นชอบตํารับยาแผนไทย 4 กลุ่มโรค คือกลุ่มโรคโลหิตระดูสตรี กลุ่มโรคเด็ก กลุ่มโรคลม และกลุ่มโรคไข้ รวม 42 ตํารับ และครบ 100 ตํารับเมื่อสิ้นปีงบประมาณ 2560 เพื่อนําองค์ความรู้ในตําราการแพทย์แผนไทยของชาติและตํารับยาแผนไทยของชาติไปใช้ให้เกิดประโยชน์ โดยนําไปบรรจุในหลักสูตรการเรียนการสอนของแพทย์แผนไทย เป็นฐานข้อมูลหลักฐานในการตรวจสอบอ้างอิงการขึ้นทะเบียนตํารับยาไทยกับอย. ผลักดันเข้าสู่บัญชียาหลักแห่งชาติเพื่อให้โรงพยาบาลนําไปใช้ทดแทนยาแผนปัจจุบัน และจัดทําข้อกําหนดมาตรฐานตํารับยาแผนไทยแห่งชาติ
สําหรับตํารับยาแผนไทยที่ได้รับคัดเลือกครั้งนี้ ได้แก่ ย 1.ยาหอมน้อย 2.ยาแก้ตานซาง 3.ยาแก้ทรางเพลิง 4.ยาแผ้วฝ้า 5.ยาแก้คอ แก้ไอ แก้อาเจียน แก้สะอึก 6.ยาแก้ระดูขัด 7.ยาแก้หญิงไม่มีระดูผอมแห้ง 8.ยาศุภมิตร 9.ยาครรภ์รักษา 10.ยาหญิงมีครรภ์ได้ 1 เดือน 2 เดือน 3 เดือนแม่เป็นพรรดึก 11.ยากินเมื่อคลอดลูก 12.ยาแก้อยู่ไฟไม่ได้ 13.ยาจําเริญอายุวัฒนะ 14.ยาหอมทิพโอสถ 15.ยาหอมเทพจิตร 16.ยาหอมนวโกฐ 17.ยาหอมอินทจักร์ 18.ยาจันทลีลา 19.ยาประสะจันทน์แดง 20.ยาแสงหมึก 21.ยาตรีหอม 22.ยาเขียวหอม 23.ยาประสะเปราะใหญ่ 24.ยาประสะกะเพรา 25.ยามหาจักรใหญ่ 26.ยามหานิลแท่งทอง27.ยากําลังราชสีห์ (ยาต้ม) 28.ยากําลังราชสีห์ (ยาผง) 29.ยาบํารุงเลือด 30.ยาต้มบํารุงเลือด 31.ยานนทเสน 32.ยาพรหมพักตร์ 33.ยาผายโลหิต 34.ยาสุวรรณเกษรา 35.ยาประสะไพล 36.ยาประสะผิวมะกรูด 37.ยาแก้ไข้ทับระดู/ระดูทับไข้(ขนานที่ 1) 38.ยาแก้ไข้ทับระดู/ระดูทับไข้(ขนานที่ 2) 39.ยาประสะว่านนางคํา 40.ยาปลูกไฟธาตุ 41.ยาต้มประสะน้ํานม และ42.ยาชําระโลหิตน้ํานม
**************************************** 20 กรกฎาคม 2560